הדירה נקיה מאוד בבנין ישן ועם ריהוט עץ מלא כהה ישן. ממש דירת סבתא. האווירה מקומית ואותנטית, אבל גם הנוחות בהתאם. אנחנו נהנינו מאוד ומרוצים מהבחירה.
חדר השינה גדול עם תקרה גבוהה מאוד וחלון ענק, פונה לרחוב שהתנועה בו אמנם דלילה, אבל סוג ריצוף הרחוב ואופי הנהיגה של הנפוליטנים יוצרים מעט רעשי כביש. יש תריס רפפה ירוק שנפתח החוצה, חלון אלומיניום ותריס עץ פנימי שמאפשר החשכה מלאה.
המיטה הזוגית היא למעשה שתי מיטות צמודות. המזרונים נוחים מאוד.
המטבח בסדר, מקרר קטן, כיריים גז, כיור כפול.
מכונת כביסה טובה.
חדר הרחצה בקומת הגלריה. מתקלחים באמבטיה שמותקנת קצת גבוה ובזמן שמתקלחים פוגעים בתקרה (אנחנו לא גבוהים במיוחד, 1.70 מ').
בשורה התחתונה - מומלץ בחום!
הסביבה:
שכונה טובה. המדרכות צרות וריצוף המדרכות והכביש לא חלק ונוח.
בסוף הרחוב תצפית פנורמית מדהימה וירידה רגלית מעניינת ממנה מגיעים לטיילת ולקסטלנואובו.
בכיוון השני בסוף הרחוב הכניסה לאתר מנהרות הבורבון ובסמוך כיכר פלבישיטו, רחוב קיאיה ורחוב טולדו.
במורד רחוב קיאיה בסמוך לכיכר דה מרטירי נמצא בית הכנסת וכן סופרמרקטConad ששם יש לחם עם תעודת כשרות, היחיד בנאפולי.
לסיכום, הדירה מומלצת בחום והמיקום מושלם!